**INSTITUT ZA JADRANSKE KULTURE I MELIORACIJU KRŠA**

**21000 Split, Put Duilova 11, RKP: 3025**

***Privitak 3.* Obrazloženje Posebnog dijela financijskog plana Instituta za jadranske kulture i melioraciju krša za razdoblje 2025.-2027. godina**

**Sažetak djelokruga rada**

Institut za jadranske kulture i melioraciju krša je javni znanstveni institut čija istraživačka djelatnost uključuje temeljna i primijenjena istraživanja iz područja biotehničkih znanosti, polja agronomija, prehrambena tehnologija, šumarstvo i biotehnologija. Institut za jadranske kulture i melioraciju krša je osnovan 1894. godine od strane Ministarstva poljoprivrede iz Beča kao Carsko-kraljevsko-kemična-gospodarstvena pokušajna postaja u Splitu. Kroz proteklih gotovo 130 godina kontinuiranog djelovanja mijenjale su se društvene prilike i nazivi ustanove, ali je ostala nepromijenjena njena usmjerenost na izučavanje poljoprivrede i šumarstva u mediteranskom prostoru i pronalaženje suvremenih rješenja.

Misija Instituta za jadranske kulture i melioraciju krša je provođenje inovativnih istraživačkih projekata u području biotehničkih znanosti (polja: poljoprivreda, prehrambena tehnologija, šumarstvo i biotehnologija), prijenos znanja korisnicima te sudjelovanje u akademskom obrazovanju, s ciljem ekonomskog i socijalnog boljitka zajednice te zaštite okoliša, ali i očuvanja tradicijskih vrijednosti.

Institut za jadranske kulture i melioraciju krša predstavlja stožernu ustanovu u poljoprivredi, šumarstvu i prehrambenoj tehnologiji jadranske (mediteranske) regije Republike Hrvatske. Znanstvena infrastruktura, educirani kadrovi, referentni laboratoriji, te zbirke biljnih genetskih izvora mogu se mjeriti s izvrsnim institucijama takve vrste u Europi i svijetu.

Institut za jadranske kulture i melioraciju krša je usmjeren na izgradnju čvršćih veza s praksom te transfer informacija i znanja različitim korisnicima, korištenjem modernih mrežnih tehnologija, kroz treninge i multidisciplinarne radionice. Gospodarski subjekti su sve više usmjereni na primjenu suvremenih znanja kako bi omogućili svoj razvoj i opstanak, te se na Institutu za jadranske kulture i melioraciju krša kontinuirano odvija i razvija djelatnost izrade naručenih studija, elaborata i usluga analiza različitog biljnog materijala, plodova voća i povrća, poljoprivrednih proizvoda i tla, te dijagnostike u području korisnih i patogenih mikro organizama i štetnika na biljkama.

Istraživačke aktivnosti se provode po kompetitivnom načelu natjecanja za istraživačke projekte, pri čemu Institut za jadranske kulture i melioraciju krša zadnjih godina redovito sudjeluje u natječajima za znanstvene projekte na poziv Hrvatske zaklade za znanost (HRZZ) i Europskih strukturnih i investicijskih fondova (ESI).

Institut za jadranske kulture i melioraciju krša prijavljuje projekte i na ostale pozive za financiranje istraživačkih aktivnosti u poljoprivredi, najčešće u okviru poziva Ministarstva poljoprivrede, šumarstva i ribarstva, te sudjeluje u Nacionalnom programu za biljne genetske izvore. Osim navedenih izvora financiranja znanstvenih projekata, sve veći napori i znanja se ulažu u međunarodne suradnje i zajedničko sudjelovanje u prijavama međunarodnih projekata u okviru Europskog okvirnog programa (Obzor Europa), ali i u drugim programima, bilo da se radi o strogo znanstvenim natječajima ili natječajima za projekte u kojima istraživanja mogu biti sastavni dio aktivnosti, poput Interreg programa i slično.

Vodeće istraživačke aktivnosti Instituta za jadranske kulture i melioraciju krša su interdisciplinarnog karaktera, sa svrhom povećanja učinkovitosti i konkurentnosti poljoprivredne proizvodnje na specifičnom krškom jadranskom području, ali isto tako očuvanja održivosti agro-ekosustava, šumskih ekosustava, bioraznolikosti, očuvanja kvalitete okoliša, zaštite i upravljanja tlom i vodama.

Institut za jadranske kulture i melioraciju krša je utvrdio glavne strateške ciljeve i znanstvene teme u dokumentu pod nazivom Strateški program Instituta za jadranske kulture i melioraciju krša za razdoblje 2018.-2028. godine, a predloženi financijski plan izrađen je u potpunosti u skladu s navedenim dokumentom.

U prosincu 2023. godine sklopljen je Programski ugovor (klasa: 643-02/23-01/00016, urbroj: 533-03-23-0011) između Instituta za jadranske kulture i melioraciju krša i Ministarstva znanosti i obrazovanja, kojim se utvrđuje višegodišnje financiranje osnovne, razvojne i izvedbene proračunske komponente Instituta za jadranske kulture i melioraciju krša sredstvima Državnog proračuna Republike Hrvatske. Programski ugovor sklopljen je u skladu s odredbama Zakona o visokom obrazovanju i znanstvenoj djelatnosti (NN 119/22) i Uredbe o programskom financiranju javnih visokih učilišta i javnih znanstvenih instituta u Republici Hrvatskoj (NN 78/23). Programski ugovor obuhvaća razdoblje od četiri (4) godine odnosno razdoblje od 1. siječnja 2024. do 31. prosinca 2027. godine.

**Osnovna proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 11 (opći prihodi i primici), obuhvaća sredstva kojima se financiraju osnovne potrebe Instituta za jadranske kulture i melioraciju krša, što obuhvaća plaće i materijalna prava zaposlenika, materijalne troškove poslovanja, sredstva za tekuće i investicijsko održavanje znanstvene infrastrukture, izdatke za obavljanje znanstvene i stručne djelatnosti, sredstva za znanstveno i stručno osposobljavanje i usavršavanje sukladno odredbama Uredbe o programskom financiranju javnih visokih učilišta i javnih znanstvenih instituta u Republici Hrvatskoj (NN 78/23).

**Razvojna proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 11 (opći prihodi i primici), obuhvaća sredstva kojima se financira ostvarivanje razvojnih aktivnosti: internacionalizacija rezultata znanstvenih projekata i programa, razvoj programa kojima se jača društveni angažman javnog znanstvenog instituta u zajednici s posebnim naglaskom na uvažavanje različitosti, jačanje pravičnosti i socijalne uključivosti u visokom obrazovanju i znanosti, poticanje međunarodne mobilnosti i međunarodne međuinstitucionalne suradnje, izgradnja nove i okrupnjavanje postojeće znanstvene infrastrukture, razvoj programa od posebnog utjecaja na gospodarstvo i društveni razvoj, upravljanje intelektualnim vlasništvom i komercijalizacija rezultata istraživanja znanstvenih projekata i programa.

**Izvedbena proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 581 (mehanizam za oporavak i otpornost), obuhvaća sredstva kojima se financiraju ostvarivanje izvedbenih aktivnosti: prijave i realizacije kompetitivnih projekata, internacionalizacija rezultata znanstvenih projekata i programa, i ostvarivanje drugih ciljeva u skladu s nacionalnim strateškim smjernicama i strategijom razvoja javnog znanstvenog instituta.

**A622150 Programsko financiranje javnih instituta**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Zakon o ustanovama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Uredba o programskom financiranju javnih visokih učilišta i javnih znanstvenih instituta u Republici Hrvatskoj*
* *Temeljni kolektivni ugovor za zaposlenike u javnim službama*
* *Statut Instituta za jadranske kulture i melioraciju krša*
* *Strateški program Instituta za jadranske kulture i melioraciju krša 2018.-2028. godine*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. EUR | Plan 2025. EUR | Plan 2026. EUR | Plan 2027. EUR | Indeks 25./24.% |
| A622150 Programsko financiranje javnih instituta |  | 1.963.940 | 2.300.083 | 2.300.083 | 2.300.083 | 117,12 |

*Ova aktivnost sastoji se od sljedećih elemenata (za 2025. godinu) i financira se iz izvora 11 (Osnovna i razvojna programska komponenta):*

* Rashodi za zaposlene (plaće za redovan rad, plaće za posebne uvjete rada, materijalna prava zaposlenih – osnovna programska komponenta) u iznosu od **2.109.829 EUR-a**
* Materijalni rashodi u iznosu od **169.793 EUR-a**, financijski rashodi u iznosu od **1.961 EUR-a** i naknade građanima i kućanstvima na temelju osiguranja i druge naknade u iznosu od **1.500 EUR-a** (osnovna programska komponenta i razvojna programska komponenta zajedno)
* Rashodi za nabavu nefinancijske imovine (osnovna programska komponenta i razvojna programska komponenta) u iznosu od **17.000 EUR-a**

U razdoblju 2025. – 2027. planirane su osnovna programska komponenta (rashodi za zaposlene i materijalni troškovi poslovanja) i razvojna programska komponenta temeljem Uredbe o programskom financiranju javnih visokih učilišta i javnih znanstvenih instituta u Republici Hrvatskoj i sklopljenog Programskog ugovora između Instituta za jadranske kulture i melioraciju krša i Ministarstva znanosti i obrazovanja iz prosinca 2023. godine kojim se utvrđuje višegodišnje financiranje osnovne, razvojne i izvedbene proračunske komponente Instituta za jadranske kulture i melioraciju krša sredstvima Državnog proračuna Republike Hrvatske. Rashodi za zaposlene su planirani temeljem trenutnog broja zaposlenih čije se plaće i materijalna prava isplaćuju s izvora 11, usvojenog plana napredovanja i usvojenog plana zapošljavanja. Rast broja zaposlenih i povećanje plaća temeljem napredovanja, kao i rast materijalnih prava ugovorenih Temeljnim kolektivnim ugovorom za zaposlenike u javnim službama doveo je do povećanja sredstava na ovoj aktivnosti.

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
|   | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| *Povećanje sudjelovanja u kompetitivnom projektnom financiranju gdje je IJK nositelj projekta*  | *Broj uspješnih projektnih prijava na kompetitivne izvore financiranja* | *Broj projektnih prijava* | *6* | *Institut godišnje izvješće* | *7* | *8* | *9* |
| *Povećanje sudjelovanja u kompetitivnom projektnom financiranju gdje je IJK partner*  | *Broj uspješnih projektnih prijava na kompetitivne izvore financiranja* | *Broj projektnih prijava* | *5* | *Institut godišnje izvješće* | *6* | *7* | *8* |
| *Broj znanstvenih radova u WoS, A1 časopisima*  | *Ukupan broj znanstvenih radova objavljenih na javnog znanstvenog instituta* | *Broj radova* | *32* | *ISI Web of Science* | *34* | *36* | *38* |
| *Povećanje H-indeksa*  | *Vrijednost h-indeksa na razini javnog znanstvenog instituta* | *H-indeks* | *35* | *ISI Web of Science* | *36* | *37* | *38* |
| *Povećanje broja radova u prvom kvartilu (Q1)* | *Broj objavljenih znanstvenih radova u prvom kvartilu (Q1) u časopisima uvedenim bazu Web of Science* | *Broj radova* | *16* | *ISI Web of Science* | *18* | *20* | *22* |

**A622151 Programsko financiranje javnih instituta - iz evidencijskih prihoda**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Zakon o ustanovama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Uredba o programskom financiranju javnih visokih učilišta i javnih znanstvenih instituta u Republici Hrvatskoj*
* *Temeljni kolektivni ugovor za zaposlenike u javnim službama*
* *Statut Instituta za jadranske kulture i melioraciju krša*
* *Strateški program Instituta za jadranske kulture i melioraciju krša 2018.-2028. godine*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. EUR | Plan 2025. EUR | Plan 2026. EUR | Plan 2027. EUR | Indeks 25./24.% |
| A622151 Programsko financiranje javnih instituta - iz evidencijskih prihoda |  | 433.149 | 539.527 | 365.108 | 289.434 | 124,56 |

*Ova aktivnost sastoji se od sljedećih elemenata (za 2025. godinu) i financira se iz izvora 31 (Vlastiti prihodi) i izvora 52 (Ostale pomoći). Velika većina evidencijskih prihoda Instituta za jadranske kulture i melioraciju krša služi pokriću troškova vezanih za programsko financiranje, dok je neznatan dio troškova vezan za samostalnu djelatnost.*

1. Samostalna djelatnost Instituta za jadranske kulture i melioraciju krša iz vlastitih prihoda **(izvor 31)** provodi se svake godine za financiranje znanstvenoistraživačke djelatnosti, predfinanciranje EU projekata, nabavu opreme i dodatna ulaganja na dugotrajnoj imovini (uređenje zgrade i okoliša), a iznos planiranih sredstava za 2025. godinu iznosi **161.155** **EUR-a**.
2. Projekti Hrvatske zaklade za znanost (projekt razvoj karijera mladih istraživača – izobrazba novih doktora znanosti - plaće i materijalna prava, projekt „IP-2020-02-8397 Potencijal arbuskularne mikorize da mijenja obranu vinove loze od virusa“, projekt „IP-2020-2-1872 Utjecaj autohtonih ne-Saccharomyces kvasaca na aromu vina“, projekt „IP-2022-10-9643 Novi pristup praćenja leta i/ili suzbijanja maslinine muhe (Bactrocera oleae, Rossi) uporabom hlapivih tvari nusprodukta proizvodnje piva“ i projekt „IP-2022-10-7260 Uloga magnezija u ishrani rajčice: integrativni pristup“), a iznos ukupno planiranih sredstava za 2025. godinu iznosi **236.928 EUR-a (izvor 52)**.
3. Program Ministarstva poljoprivrede, šumarstva i ribarstva „Sudjelovanje u provedbi Nacionalnog programa očuvanja i održive uporabe biljnih genetskih izvora za hranu i poljoprivredu“, a iznos planiranih sredstava za 2025. godinu iznosi **6.830 EUR-a (izvor 52)**.
4. Projekti Sveučilišta u Splitu (projekt Blue-connect, Noć istraživača i projekt PRIMA SeaFennel4med), a iznos planiranih sredstava iznosi **12.365** **EUR-a** **(izvor 52)**.
5. Projekt Ministarstva znanosti, obrazovanja i mladih (projekt Prima Safe-H2O-Farm), a iznos planiranih sredstava za 2025. godinu iznosi **64.251 EUR-a** **(izvor 52)**.

**A622152 Programsko financiranje jzi - iz strukturnih i investicijskih fondova EU**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Zakon o ustanovama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Uredba o programskom financiranju javnih visokih učilišta i javnih znanstvenih instituta u Republici Hrvatskoj*
* *Temeljni kolektivni ugovor za zaposlenike u javnim službama*
* *Statut Instituta za jadranske kulture i melioraciju krša*
* *Strateški program Instituta za jadranske kulture i melioraciju krša 2018.-2028. godine*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. EUR | Plan 2025. EUR | Plan 2026. EUR | Plan 2027. EUR | Indeks 25./24.% |
| A622152 Programsko financiranje jzi - iz strukturnih i investicijskih fondova EU |  | 254.518 | 142.900 | 132.900 | 132.900 | 56,15 |

*Ova aktivnost sastoji se od sljedećih elemenata (za 2025. godinu) i financira se iz izvora 581 (Izvedbena programska komponenta):*

*Izvedbena komponenta programskog financiranja iznosi 132.900 EUR-a za svaku godinu trajanja potpisanog programskog ugovora.*

**A622153 Samostalna djelatnost javnih instituta - iz evidencijskih prihoda**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Zakon o ustanovama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Uredba o programskom financiranju javnih visokih učilišta i javnih znanstvenih instituta u Republici Hrvatskoj*
* *Temeljni kolektivni ugovor za zaposlenike u javnim službama*
* *Statut Instituta za jadranske kulture i melioraciju krša*
* *Strateški program Instituta za jadranske kulture i melioraciju krša 2018.-2028. godine*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. EUR | Plan 2025. EUR | Plan 2026. EUR | Plan 2027. EUR | Indeks 25./24.% |
| A622153 Samostalna djelatnost javnih instituta - iz evidencijskih prihoda |  | 7.500 | 7.150 | 7.150 | 7.150 | 95,33 |

*Velika većina evidencijskih prihoda Instituta za jadranske kulture i melioraciju krša služi pokriću troškova vezanih za programsko financiranje, dok je neznatan dio troškova vezan za samostalnu djelatnost. Ova aktivnost sastoji se od sljedećih elemenata (za 2025. godinu) i financira se iz izvora 31 (Vlastiti prihodi):*

1. Samostalna djelatnost Instituta za jadranske kulture i melioraciju krša iz vlastitih prihoda **(izvor 31)** provodi se svake godine za pokriće materijalnih troškova nastalih vezano uz usluge najma staklenika i slično, a iznos planiranih sredstava za 2025. godinu iznosi **7.150** **EUR-a**.

**U Splitu, 23.01.2025. godine**

 Ravnateljica Instituta

 \_\_\_\_\_\_\_\_\_\_\_\_\_\_\_\_\_

 Dr. sc. Katja Žanić